[pic] | EUROOPAN YHTEISÖJEN KOMISSIO |

Bryssel 18.9.2008

KOM(2008) 565 lopullinen

2008/0177 (AVC)

Ehdotus:

NEUVOSTON PÄÄTÖS

Euroopan yhteisön ja sen jäsenvaltioiden sekä SADC:n talouskumppanuussopimusvaltioiden väliaikaisen talouskumppanuussopimuksen tekemisestä

(komission esittämä)

PERUSTELUT

Oheinen ehdotus muodostaa säädöksen Euroopan yhteisön ja sen jäsenvaltioiden sekä SADC:n talouskumppanuussopimusvaltioiden väliaikaisen talouskumppanuussopimuksen tekemisestä:

(i) ehdotus neuvoston päätökseksi väliaikaisen talouskumppanuussopimuksen tekemisestä.

Väliaikainen SADC-talouskumppanuussopimus neuvoteltiin Cotonoun sopimuksessa[1] talouskumppanuussopimuksille asetettujen tavoitteiden sekä neuvoston 12. kesäkuuta 2002 hyväksymien, AKT-valtioiden kanssa tehtäviä talouskumppanuussopimuksia koskevien neuvotteluohjeiden mukaisesti. Neuvottelut saatettiin päätökseen parafoimalla talouskumppanuussopimus 23. marraskuuta 2007 ennen kuin Cotonoun sopimuksen liitteessä V vahvistetun kauppajärjestelmän ja kyseistä kauppajärjestelmää koskevan Maailman kauppajärjestön (WTO) poikkeusluvan voimassaolon päättyi 31. joulukuuta 2007.

Tämän seurauksena kaikki viisi SADC:n talouskumppanuussopimusvaltiota (Botswana, Lesotho, Mosambik, Namibia ja Swazimaa) sisällytettiin neuvoston 20. joulukuuta 2007 antaman talouskumppanuussopimuksia koskevan markkinoillepääsyasetuksen[2] liitteessä 1 olevaan niiden maiden luetteloon, jotka ovat hyötyneet talouskumppanuussopimusten yhteydessä tehdystä yhteisön markkinoille pääsyä koskevasta tarjouksesta 1. tammikuuta 2008 alkaen. Niiden sisällyttäminen tähän luetteloon tulee pysyväksi, kun kaikki osapuolet ovat ratifioineet väliaikaisen talouskumppanuussopimuksen. Näin varmistetaan yhdenmukaistettu kauppajärjestelmä, jossa EU tarjoaa parannetun markkinoillepääsyn useille SADC:n talouskumppanuussopimusvaltioille mukaan luettuna Mosambik ja Lesotho, jotka Yhdistyneet Kansakunnat on tunnustanut kuuluvaksi vähiten kehittyneisiin maihin.

SADC-talouskumppanuussopimus on väliaikainen talouskumppanuussopimus, jonka soveltamisalaa laajennetaan vuonna 2008 loppuun saatettavien, täysimittaista talouskumppanuussopimusta koskevien neuvottelujen tulosten mukaisesti. Se sisältää kaikki toimenpiteet, jotka ovat tarpeen GATT 1994 -sopimuksen[3] XXIV artiklan määräysten mukaisen vapaakauppa-alueen perustamiseksi. Väliaikainen talouskumppanuussopimus sisältää myös määräyksiä, jotka koskevat tullimenettelyjen ja kaupan helpottamista, kaupan teknisiä esteitä, terveys- ja kasvinsuojelutoimia, juoksevia maksuja ja pääomanliikkeitä, sekä kehitysyhteistyötä koskevia ja institutionaalisia määräyksiä.

Institutionaalisiin määräyksiin sisältyy SADC:n talouskumppanuussopimusvaltioiden ja EY:n yhteinen neuvosto (”yhteisneuvosto”), joka valvoo väliaikaisen talouskumppanuussopimuksen täytäntöönpanoa. Yhteisneuvosto muodostuu SADC:n talouskumppanuussopimusvaltioiden edustajista sekä neuvoston ja komission jäsenistä. Yhteisneuvostoa avustaa SADC:n talouskumppanuussopimusvaltioiden ja EY:n kauppa- ja kehityskomitea.

Väliaikaisessa talouskumppanuussopimuksessa määrätään sopimuksen väliaikaisesta soveltamisesta odotettaessa sen voimaantuloa.

Komissio on arvioinut neuvottelujen tulokset tyydyttäviksi ja neuvoston neuvotteluohjeiden mukaisiksi ja pyytää neuvostoa

- tekemään talouskumppanuussopimuksen yhteisön puolesta.

Euroopan parlamenttia pyydetään antamaan puoltava lausunto väliaikaisen talouskumppanuussopimuksen tekemisestä.

Myös jäsenvaltiot ovat sopimuksen osapuolia, ja tämän vuoksi niiden on ratifioitava sopimus omien sisäisten menettelyjensä mukaisesti.

2008/0177 (AVC)

Ehdotus:

NEUVOSTON PÄÄTÖS

Euroopan yhteisön ja sen jäsenvaltioiden sekä SADC:n talouskumppanuussopimusvaltioiden väliaikaisen talouskumppanuussopimuksen tekemisestä

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 133 ja 181 artiklan yhdessä 300 artiklan 3 kohdan toisen alakohdan kanssa,

ottaa huomioon komission ehdotuksen[4]

ottaa huomioon Euroopan parlamentin puoltavan lausunnon[5]

sekä katsoo seuraavaa:

(1) Neuvosto valtuutti 12 päivänä kesäkuuta 2002 komission avaamaan neuvottelut talouskumppanuussopimuksista AKT-maiden kanssa.

(2) Nämä väliaikaista talouskumppanuussopimusta koskevat neuvottelut on saatettu päätökseen ja Euroopan yhteisön ja sen jäsenvaltioiden sekä SADC:n talouskumppanuussopimusvaltioiden (joihin kuuluvat Botswana, Lesotho, Namibia, Swazimaa ja Mosambik) välinen talouskumppanuussopimus parafoitiin 23 päivänä marraskuuta 2007 ja Namibian osalta 12 päivänä joulukuuta 2007.

(3) Talouskumppanuussopimusta on sovellettu väliaikaisesti [...] alkaen odotettaessa sen voimaantuloa.

(4) Talouskumppanuussopimus olisi tehtävä Euroopan yhteisön puolesta,

ON PÄÄTTÄNYT SEURAAVAA:

1 artikla

Tehdään yhteisön puolesta Euroopan yhteisön ja sen jäsenvaltioiden sekä SADC:n talouskumppanuussopimusvaltioiden väliaikainen talouskumppanuussopimus.

Sopimuksen teksti on tämän päätöksen liitteenä.

2 artikla

Neuvoston puheenjohtaja antaa yhteisön puolesta sopimuksen 105 artiklan 3 kohdassa tarkoitetun ilmoituksen.

Tehty Brysselissä […] päivänä […]kuuta […].

Neuvoston puolesta

Puheenjohtaja

[…]

YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS

1. EHDOTUKSEN NIMI:

NEUVOSTON PÄÄTÖS Euroopan yhteisön ja sen jäsenvaltioiden sekä SADC:n talouskumppanuussopimusvaltioiden väliaikaisen talouskumppanuussopimuksen tekemisestä

2. BUDJETTIKOHDAT:

Luku ja momentti: 12/120

Kyseiseksi vuodeksi budjetoitu määrä: 16 431 900 000 (talousarvio 2008)

3. RAHOITUSVAIKUTUKSET

( Ehdotuksella ei ole rahoitusvaikutuksia

( Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin:

4. PETOSTENTORJUNTA

Yhteisöjen taloudellisten etujen suojaamiseksi petoksia ja muita väärinkäytöksiä vastaan komissio voi suorittaa paikalla valvontaa ja tarkastuksia Euroopan yhteisön ja sen jäsenvaltioiden sekä SADC:n talouskumppanuussopimusvaltioiden talouskumppanuussopimuksen 29 artiklan mukaisesti. Euroopan petostentorjuntavirasto (OLAF) tekee tarvittaessa tutkimuksia, ja niihin sovelletaan Euroopan parlamentin ja neuvoston asetusta (EY) N:o 1073/1999. Komissio suorittaa säännöllisesti asiakirjoihin perustuvia ja paikalla tehtäviä tarkastuksia.

5. MUUT HUOMAUTUKSET

Kaikki jäljellä olevat tullitariffit tuotteille, jotka ovat peräisin niiltä AKT-alueilta tai niistä AKT-valtioista, jotka saattoivat päätökseen neuvottelut talouskumppanuussopimuksista tai sopimuksista, joihin on sisällytetty WTO:n mukaiset kauppajärjestelyt, poistettiin neuvoston asetuksen (EY) N:o 1528/2007 hyväksymisen myötä. Sen vuoksi tähän ehdotukseen ei liity muita rahoitusvaikutuksia.

[1] Cotonoussa 23. kesäkuuta 2000 allekirjoitettu ja Luxemburgissa 25. kesäkuuta 2005 tarkistettu AKT–EY-kumppanuussopimus.

[2] Neuvoston asetus (EY) N:o 1528/2007.

[3] Tullitariffeja ja kauppaa koskeva yleissopimus (1994).

[4] EUVL C […], […], s. […].

[5] EUVL C […], […], s. […].